**Ministru kabineta noteikumu projekta**

**„Darbības programmas „Izaugsme un nodarbinātība” 5.4.1. specifiskā atbalsta mērķa „Saglabāt un atjaunot bioloģisko daudzveidību un aizsargāt ekosistēmas” 5.4.1.1. pasākuma „Antropogēno slodzi mazinošas infrastruktūras izbūve un rekonstrukcija Natura 2000 teritorijās” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |

|  |
| --- |
| Ministru kabineta (turpmāk – MK) noteikumu projekts „Darbības programmas „Izaugsme un nodarbinātība” 5.4.1. specifiskā atbalsta mērķa „Saglabāt un atjaunot bioloģisko daudzveidību un aizsargāt ekosistēmas” 5.4.1.1. pasākuma „Antropogēno slodzi mazinošas infrastruktūras izbūve un rekonstrukcija Natura 2000 teritorijās” īstenošanas noteikumi” (turpmāk – noteikumu projekts) ir izstrādāts atbilstoši:1. Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktam;
2. Partnerības līgumam Eiropas Savienības investīciju fondu 2014.-2020.gada plānošanas periodam (turpmāk – Partnerības līgums);
3. Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmai „Izaugsme un nodarbinātība” (turpmāk – darbības programma),

lai nodrošinātu Eiropas Savienības (turpmāk – ES) fondu 2014. -2020.gada plānošanas perioda projektu ieviešanu 5.4.1.1. pasākumā **„**Antropogēno slodzi mazinošas infrastruktūras izbūve un rekonstrukcija Natura 2000 teritorijās” (turpmāk – 5.4.1.1. pasākums).Lai nodrošinātu atbilstību aktuālajām norādēm par anotāciju vienkāršošanu (Ministru kabineta 2015.gada 3.februāra sēdes protokols Nr. 6 41.§, Valsts sekretāru 2015. gada 12.februāra sanāksmes protokola Nr.6 27.§ 2.punktu), anotācijas 2.punktā ir sniegts kopsavilkums par MK noteikumu projekta mērķi un būtību. Ir izstrādāts 5.4.1. specifiskā atbalsta mērķa „Saglabāt un atjaunot bioloģisko daudzveidību un aizsargāt ekosistēmas” sākotnējais paplašinātais novērtējums, kurā iekļauta detalizēta informācija par pašreizējo situāciju un plānotajiem risinājumiem, ko iekļauj un regulē šis MK noteikumu projekts, un kurā iekļauta arī visa nepieciešamā informācija atbilstoši 2014.–2020. gada plānošanas perioda Eiropas Savienības Kohēzijas politikas fondu Konsultatīvās izvērtēšanas darba grupā saskaņotajam sākotnējā novērtējuma darba uzdevumam. |

 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Padomes direktīva 92/43/EEK (1992. gada 21. maijs) par dabisko dzīvotņu, savvaļas faunas un floras aizsardzību (turpmāk – direktīva 92/43/EEK) un Padomes direktīva 2009/147/EK (2009. gada 30. novembris) par savvaļas putnu aizsardzību (turpmāk – direktīva 2009/147/EEK) paredz sugām un biotopiem nodrošināt labvēlīgu aizsardzības statusu un Latvija ir apņēmusies līdz 2022.gadam šādu aizsardzības statusu nodrošināt vismaz **60% no ES nozīmes biotopiem un sugām.** Saskaņā ar darbības programmas 448.punktu, lai sasniegtu iepriekš minēto mērķi, 5.4.1. specifiskā atbalsta mērķa „Saglabāt un atjaunot bioloģisko daudzveidību un aizsargāt ekosistēmas” (turpmāk - SAM 5.4.1) ietvaros ar 2014.–2020.gada plānošanas perioda ES fondu investīcijām ir nepieciešams īstenot praktiskus pasākumus ES nozīmes aizsargājamo biotopu un sugu stāvokļa uzlabošanai, paredzot SAM 5.4.1. realizēt divu pasākumu veidā. 5.4.1.1.pasākuma ietvaros paredzēts izveidot antropogēno slodzi mazinošu infrastruktūru un veikt esošās infrastruktūras rekonstrukciju Natura 2000 teritorijās un to funkcionālajās teritorijās, lai nodrošinātu dabas vērtību nenoplicināšanu, dabas mantojuma saglabāšanu un ekoloģisko prasību ievērošanu. Pasākuma ietvaros veicot teritorijas labiekārtojumus, tiks novirzītas un kontrolētas iespējamās tūrisma plūsmas uz tādām Natura 2000 vai tām pieguļošo teritoriju daļām, kam piemīt lielāka vides ietilpība, rezultātā palielinot par 2 620 ha to dzīvotņu platību, kuras saņem atbalstu, lai panāktu labāku aizsardzības pakāpi un sasniegtu noteikto 5.4.1.1.pasākuma iznākuma rādītāju. Lai nodrošinātu iznākuma rādītāja sasniegšanu 5.4.1.1. pasākumā, noteikts, ka maksimālais attiecināmais Eiropas Reģionālās attīstības fonda finansējums uz vienu hektāru labvēlīgi ietekmētas dzīvotņu platības nedrīkst pārsniegt 1 300 *euro.* Lai pēc iespējas efektīvāk saplānotu antropogēnās slodzes mazinošās infrastruktūras izveidei paredzētās 2014.-2020.gada ES fondu plānošanas perioda investīcijas, SAM 5.4.1. sākotnējā paplašinātā novērtējuma ietvaros ir veikta detalizēta 2007.–2013. gada ES fondu plānošanas perioda darbības programmas “Infrastruktūra un pakalpojumi” papildinājuma 3.5.1.3. aktivitātes „Infrastruktūras izveide Natura 2000 teritorijās” (turpmāk - 3.5.1.3. aktivitāte) pieredzes un rezultātu analīze. 3.5.1.3. aktivitātes ietvaros realizētajos projektos tikuši izveidoti 15 skatu torņi, 24 skatu platformas, tūristu takas 47 km garumā, kāpnes 7420 m garuma, laipas vairāk kā 16 km garumā, 273 labiekārtotas skatu vietas, 33 stāvlaukumi, pievedceļi 6,7 km garumā, 256 informācijas stendi.5.4.1.1.pasākuma ietvaros veicamās aktivitātes Natura 2000 teritorijās, ir plānotas saskaņā ar Natura 2000 teritoriju prioritāro rīcību programmu (*Priority action framework – PAF*) un tiks īstenotas saskaņā ar dabas aizsardzības plānos noteikto. 2016. gada 1. martā spēkā bija 112 dabas aizsardzības plāni, līdz 2016. gada augustam, kad paredzēta projektu uzsaukums, indikatīvi varētu tikt apstiprināti vēl 28 plāni. Līdz ar to 2016. gada otrajā pusē aptuveni 140 dabas aizsardzības plāni būs pamats pašvaldībām plānot un sagatavot iesniegšanai projekta pieteikumus ES atbalsta saņemšanai infrastruktūras izveidei vai rekonstrukcijai īpaši aizsargājamās dabas teritorijās (turpmāk – ĪADT). Apmēram ¾ no dabas aizsardzības plāniem paredzēta tūrisma infrastruktūras izveide. Aktuālākā informāciju par izstrādē esošo plānu progresu var iegūt Dabas aizsardzības pārvaldē, vai tīmekļvietnē: [www.daba.gov.lv](http://www.daba.gov.lv).5.4.1.1. pasākums tiks īstenots atklātas projektu iesniegumu atlases veidā.Projekta iesniedzējs 5.4.1.1. pasākuma ietvaros būs pašvaldība vai tās izveidota iestāde, taču, ņemot vērā, ka pašvaldībām ĪADT pieder nelielas zemes platības, tiek paredzēta iespējas slēgt nekustamā īpašuma nomas līgumus ar citiem ĪADT zemes īpašniekiem , kā arī veidot projektā partnerību, ja nekustamais īpašums pieder valstij vai citai pašvaldībai. Projekta iesniedzēja un projekta partnera tiesības un pienākumi projektā ir vienlīdzīgi – gan Projekta iesniedzējs, gan projekta partneris veic ieguldījumus savā īpašumā un uzņemas visas projektā paredzētās saistības attiecībā uz izveidoto infrastruktūras objektu.Finansējums. MK noteikumu projektā paredzētais Eiropas reģionālā attīstības fonda (turpmāk – ERAF) finansējuma apmērs ir 3 4000 000 EUR, piemērojamā atbalsta intensitāte – 85%. Pasākumu paredzēts īstenot vienā projektu iesniegumu atlases kārtās, taču gadījumā, ja ERAF finansējums pirmajā atlases kārtā netiek pilnībā izlietots, MK noteikumu projekts paredz iespēju organizēt atkārtotu projektu iesniegumu atlasi. 5.4.1.1. pasākumam **netiek noteikta snieguma rezerve**, bet visa SAM 5.4.1. plānotā snieguma rezerve 6,10% apjomā tiks piemērota 5.4.1.2. pasākumam. **Projektu īstenošanai noteiktais termiņš** plānotsne ilgāk kā līdz 2018. gada 31. decembrim, jo līdz 2018.gada beigām nepieciešams sasniegt pasākumā plānoto rezultatīvo rādītāju – 2320 ha labvēlīgi ietekmētu biotopu.Atbalstāmās darbības un izmaksu attiecināmība. MK noteikumu projekts nosaka projektos atbalstāmo darbību ietvaru, kas sekmē 5.4.1.1.pasākuma iznākuma rādītāju sasniegšanu. MK noteikumu projektā noteiktas pasākuma ietvaros attiecināmās un neattiecināmās izmaksas, kas sedzamas no finansējuma saņēmēja vai sadarbības partnera līdzekļiem. 5.4.1.1.pasākuma ietvaros projekta realizācijai paredzēta iespēja izmantot arī neparedzētās izmaksas, kuras nedrīkst pārsniegt trīsprocentus no kopējām projekta attiecināmajām tiešajām izmaksām. Neparedzētās izmaksas nepieciešamas plānot, jo, ņemot vērā iepriekšējā plānošanas perioda pieredzi, realizācijas procesā var rasties apstākļi, ko pirms projekta iesnieguma iesniegšanas nav iespējams prognozēt.Gadījumā, ja pēc pašvaldības ieskatiem dabas taka var pildīt arī veselības maršruta funkcijas un šāds dabas takas izmantojums iespējams ar nelieliem papildus ieguldījumiem, uzstādot atsevišķas norādes zīmes, veselības maršruta izveide ir atbalstāma 5.4.1.1.pasākuma ietvaros. Katra projekta iesniedzēja kompetencē ir izvērtēt un izanalizēt iespēju un lietderību 5.4.1.1. pasākuma veicamo darbību ietvaros attīstīt arī veselības maršrutus. Pasākuma ietvaros ir paredzēts noteikts ierobežojumus arī būvniecības ieceres dokumentācijas un būvprojekta sagatavošanas un ar to saistītās būvekspertīzes, būvuzraudzības un autoruzraudzības izmaksām, nosakot tās 10% apmērā no projekta tiešajām attiecināmajām izmaksām Šāds izmaksu ierobežojums noteikts balstoties uz līdzšinējo investīciju apguves pieredzi. Savukārt atlīdzības izmaksas projekta vadības personālam nedrīkst pārsniegt 8% no projekta tiešajām attiecināmajām izmaksām, ņemot vērā prognozējamo nelielo projektu finansiālo ietilpību.Ievērojot būvniecības darbu sezonalitāti un nepieciešamos priekšdarbus būvniecības darbu uzsākšanai, lai būtu iespējams izmantot 2017.gada būvniecības sezonu, kā arī panāktu pēc iespējas augstākas gatavības pakāpes projektu iesniegšanas brīdī, būvniecības ieceres dokumentācijas un būvprojekta sagatavošanas izmaksas plānots attiecināt pirms šo noteikumu spēkā stāšanās dienas – no 2016. gada 1. janvāra. Minētais datums noteikts vadoties no būvprojektu izstrādes iespējamā izstrādes uzsākšanas datuma,jo VARAM visaptverošu informēšanu par 5.4.1.1.pasākumu uzsāka informatīvo reģionālo semināru laikā 2015.gada rudenī.Citi nosacījumiMaksimālais attiecināmais ERAF finansējums uz vienu iznākuma rādītāja vienību - hektāru labvēlīgi ietekmētas dzīvotņu platības - nedrīkst pārsniegt 1 300 *euro.* Lai nodrošinātu projekta efektivitātes rādītāja objektīvu aprēķinu, Dabas aizsardzības pārvalde (turpmāk – Pārvalde) šobrīd strādā pie metodikas projekta ietekmes uz iznākuma rādītāja noteikšanai, pēc kuras Projekta iesniedzējs veiks projekta ietekmes uz iznākuma rādītāja sasniegšanu aprēķinu. Minēto aprēķinu saskaņos Pārvalde pirms projekta iesnieguma iesniegšanas. MK noteikumos ir noteikta kārtība un termiņi, kādos Projekta iesniedzējs iesniedz noteikto informāciju Pārvaldei lēmuma pieņemšanai un kādā Pārvalde izsniedz atzinumu. Ierobežots tiek arī ERAF finansējuma apjoms vienam projektam, lai nodrošinātu līdzvērtīgāku investīciju pārklājumu valsts teritorijā. 5.4.1.1. pasākumā projekta iesniedzējam tiek izvirzīta prasība veikt projektā plānoto pasākumu saskaņošanu ar Pārvaldi, kā par dabas aizsardzības politikas ieviešanu atbildīgo iestādi, tādējādi nodrošinot plānoto pasākumu atbilstību dabas aizsardzības plānam un kompleksu pieeja plānotās infrastruktūras attīstībā. Lai veicinātu 5.4.1.1. pasākuma mērķu sasniegšanu un atvieglotu projektu pieteikumu vērtēšanu, paredzēts, ka Pārvalde pirms projekta iesnieguma iesniegšanas izvērtēs projektā plānoto infrastruktūru un izsniegs izziņu par tās atbilstību dabas aizsardzības plānam. MK noteikumos paredzēti vienlīdzīgi projekta īstenošanas noteikumi gan finansējuma saņēmējam, gan sadarbības partnerim, jo partnerība tiek veidota uz abpusēji vienlīdzīgiem principiem. Paredzēts, ka kopīgi finansējuma saņēmējs un sadarbības partneris nodrošina, ka līdzfinansējums nav mazāks par 15 procentiem no projekta kopējām attiecināmajām izmaksām, atstājot iespējas sadarbības līgumā noteikt katras puses ieguldījuma proporciju. Gan finansējuma saņēmējs, gan sadarbības partneris nodrošina projekta rezultātu ilgtspēju un uzturēšanu vismaz piecus gadus pēc projekta pabeigšanas, bet, ja projekta ietvaros izveidotās infrastruktūras kalpošanas ilgums paredzēts ilgāks, tad visu projekta iesniegumā norādīto infrastruktūras kalpošanas laiku. Lai varētu novērtēt katra projekta ietekmi uz apkārtējo teritoriju pēc projektu pabeigšanas, ir paredzēts vienkāršots mehānisms jeb prasības projekta iesniedzējam un sadarbības partnerim ietekmes uz apkārtējo teritoriju konstatēšanai saskaņā ar Pārvaldes izstrādātajām vadlīnijām fotofiksācijai un apmeklētāju plūsmas uzskaitei. Prioritāri 5.4.1.1.pasākumā tiks atbalstīti projekti, kuriem:* ir augstāka gatavības pakāpe,
* ir lielāka projekta ieguldījumu efektivitāte (projekta izmaksas/iznākuma rādītājs),
* detalizēti ir aprakstīta un pamatota pozitīvā ietekme uz tautsaimiecisko attīstību,
* projektā plānotie infrastruktūras risinājumi un paredzētā uzturēšana nodrošina lielāku plānotās infrastruktūras kalpošanas ilgumu,
* projekta ietvaros izbūvētā infrastruktūra ir pieejama cilvēkiem ar īpašām vajadzībām papildus būvnormatīvos noteiktajam,
* dabas tūrisma infrastruktūra papildināta ar veselības maršrutu,
* projektā tiek piemērots zaļais publiskais iepirkums.

Būtiskākie 5.4.1.1. pasākuma īstenošanas ieguvumi:5.4.1.1. pasākuma rezultātā tiks gūti sociālekonomiski labumi un prognozējama netieša pozitīva ietekme uz tautsaimniecības attīstību kopumā. Saskaņā ar sākotnējā paplašinātā novērtējumā veikto ieguvumu analīzi, secināms, ka veselīga ekosistēma jeb biotopu komplekss ir nozīmīgs resurss, kas rada iespējas ilgstpējīgai tautsaimnieciskai attīstībai vietējās pašvaldības mērogā. Biotops labvēlīgā aizsardzības stāvoklī vairumā gadījumu nozīmē arī pievilcīgu tūrisma vidi, kas rada pamatu vietējās uzņēmējdarbības attīstībai. Infrastruktūras izveidošana antropogēnās slodzes mazināšanai rada papildus resursus, kurus iespējams izmantot „zaļā” tūrisma attīstībai, ko ilustrē arī iepriekš veikto investīciju piemēri (piemēram, Ķemeru Nacionālā parka pozitīvā ietekme uz vietējās uzņēmējdarbības attīstību u.c.). 5.4.1.1. pasākumam paredzami arī būtiski netiešie ieguvumi, kas aprakstīti SAM 5.4.1. sākotnējā novērtējumā. Detalizētu informāciju par 5.4.1.1. pasākuma devumu, tā īstenošanas mehānismu, sasaisti ar citām 2014.-2020.gada plānošanas periodā paredzētajām investīcijām, kā arī plānotajiem 5.4.1.1.pasākuma tiešajiem un netiešajiem rezultātiem un to ietekmi nepieciešams skatīt sākotnējā paplašinātajā novērtējumā.  |
| 3. | Projekta izstrādē iesaistītās institūcijas | MK noteikumu projekta atlases kritērijus plānots apstiprināt 2014.–2020. gada plānošanas perioda Uzraudzības komitejā, kuras sastāvā ir iekļauti arī sadarbības, sociālie, nevalstiskā sektora un reģionālie partneri. Kritēriju un MK noteikumu izstrādes gaitā ir noskaidrots arī Latvijas Pašvaldību savienības viedoklis un ieteikumi 5.4.1.1.pasākuma veiksmīgai īstenošanai. |
| 4. | Cita informācija | Projekta iesnieguma vērtēšanas kritēriji 2016.gada 20.aprīlī ir iesniegti apstiprināšanai 2014.–2020.gada plānošanas perioda Uzraudzības komitejas apakškomitejā. Horizontālā principa „Ilgtspējīga attīstība” rādītāji atbilst 5.4.1.1. pasākuma, kuram ir tieša pozitīva ietekme uz šī principa ievērošanu, uzraudzības rādītājiem. Papildus SAM 5.4.1 ietvaros var piemērot kopējo darbības programmas Horizontālā principa „Ilgtspējīga attīstība” rādītāju „zaļais iepirkums”, ja tas ir attiecināms uz konkrēto projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ir paredzams, ka MK noteikumu projekts ietekmēs:* pašvaldības, kuras realizēs projektus;
* projekta teritorijas zemju īpašniekus un/vai to apsaimniekotājus,
* projekta teritorijas tuvumā esošos komersantus, it īpaši tos, kuri darbojas tūrisma, ēdināšanas vai naktsmītņu pakalpojumiem saistītās jomās;
* sabiedrību, kas izmantos radītos tūrisma – rekreācijas pakalpojumus.
 |
| 2. | Tiesiskā regulējuma ietekme uz tautsaimniecību un administratīvo slogu | Nav paredzams, ka 5.4.1.1. pasākuma īstenošanai būs tieša ietekme uz sociālo sfēru, pārvaldes iestāžu funkcijām un cilvēkresursiem. Vērtējot projektu iesniegumu atlases kārtas īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām. Tā kā visus pakalpojumus projekta ietvaros paredzēts iepirkt publiskos iepirkumus regulējošo normatīvo aktu kārtībā, komersantiem būs iespēja palielināt apgrozījumu un nodrošināt papildus darba iespējas. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | **Turpmākie trīs gadi (euro)** |
| **2017.g.** | **2018.g.** | **2019.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** |
| 1 | 2 | 3 | 4 | 5 | 6 |
| 1. **Budžeta ieņēmumi:** | 0 | 0 | **1 360 000** | **2 040 000** |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | **1 360 000** | **2 040 000** |  |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. **Budžeta izdevumi:** | 0 |  | **1 600 000** | **2 400 000** |  |
| 2.1. valsts pamatbudžets | 0 |  | **1 360 000** | **2 040 000** |  |
| 2.2. valsts speciālais budžets | 0 | **0** | **0** |  |  |
| 2.3. pašvaldību budžets | 0 |  | **240 000\*** | **360 000\***  |  |
| 3. **Finansiālā ietekme:** | 0 |  | **-240 000** | **-360 000**  |  |
| 3.1. valsts pamatbudžets | 0 | **0** | **0** |  |  |
| 3.2. speciālais budžets | 0 | **0** | **0** |  |  |
| 3.3. pašvaldību budžets | 0 |  | **-240 000\*** | **-360 000\*** |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | 0 | **0** | **0** | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | \*indikatīvi norādīts, ka visu paredzēto līdzfinansējumu sastāda pašvaldības budžets, jo nav zināms vai un ar ko tiks veidota partnerība konkrēto projektu ietvaros (atsevišķos gadījumos daļa no finansējuma varētu būt valsts budžeta izdevumi, piemēram, ja sadarbības partneris ir Dabas aizsardzības pārvalde vai Aizsardzības ministrija)Pasākumam pieejamais kopējais attiecināmais finansējums ir 4 000 000 e*uro*, tai skaitā ERAF finansējums – 3 400 000 *euro* un pašvaldību budžeta finansējums – 600 000 *euro.* Budžeta ieņēmumi ir maksimāli iespējamā finansējuma ERAF daļa 85 procentu apmērā no projekta publiskā finansējuma (attiecināmām izmaksām).Budžeta izdevumi ir projektu ieviešanai nepieciešamie līdzekļi.Projektus plānots ieviest no 2017.gada februāra līdz 2018.gada beigām. Prognozējams, ka projekta darbu intensitāte palielināsies 2018.gadā, kad būs visiem projektiem pabeigta būvprojektēšana un tiks uzsākti un realizēti faktiskie būvniecības darbi. 2017.gadam kopējās izmaksas plānotas 1 600 000 *euro,* tajā skaitā ERAF finansējums 1 360 000 *euro*, bet projektu iesniedzēja un sadarbības partnera līdzfinansējums 240 000 *euro.*2018.gadam kopējās izmaksas ir 2 400 000 *euro,* tajā skaitā ERAF finansējums 2 040 000 *euro*, bet projektu iesniedzēja un sadarbības partneru līdzfinansējums 360 000 *euro.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (turpmāk – Komisijas regula Nr.1303/2013). |
| 2. | Citas starptautiskās saistības | MK noteikumu projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes regula Nr.1303/2013; |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Regulas Nr.1303/2013XII pielikuma 2.2.apakšpunkts | MK noteikumu projekta 18.7.apakšpunkts | Vienība tiek ieviesta pilnībā.  | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | MK noteikumu projekts šo jomu neskar. | MK noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | MK noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes 2013. gada 17. decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 prasību nodrošināšanu, un normatīvajos aktos par Eiropas Savienības fondu publicitātes un vizuālās identitātes prasību nodrošināšanu. |
| 2. | Sabiedrības līdzdalība projekta izstrādē | Atbilstoši normatīvo aktu prasībām VARAM tīmekļa vietnē ievietota informācija par MK noteikumu projektu un par tā virzību.Sabiedrības līdzdalība tika nodrošināta, iesniedzot izskatīšanai projektu iesniegumu vērtēšanas kritēriju projektu un MK noteikumu projektu 2014.–2020. gada plānošanas perioda ESstruktūrfondu un Kohēzijas fonda Uzraudzības komitejā, kuras sastāvā ir iekļauti arī sociālie un sadarbības partneri. |
| 3. | Sabiedrības līdzdalības rezultāti | Biedrību, sociālo un sadarbības partneru ierosinājumi, priekšlikumi un iebildumi tiks ņemti vērā vai arī par tiem tiks panākta vienošanās saskaņošanas laikā. |
| 4. | Cita informācija | Nav. |

Anotācijas IV un VII. sadaļa – projekts šīs jomas neskar.

Vides aizsardzības un reģionālās

attīstības ministrs K.Gerhards

Vīza:

Vides aizsardzības un reģionālās

attīstības ministrijas valsts sekretārs R.Muciņš

20.04.2016. 14:30

3159

I.Kukle

67026946

Inese.Kukle@varam.gov.lv